દેશનો મધ્યમવર્ગ અને દેશના ગરીબો જે મોંઘવારીથી પીડાઈ રહ્યા છે એ બાબતમાં નાણાપ્રધાન તદ્દન બેપરવા હોય એવું લોકો અનુભવે છે. ફુગાવાના દરમાં ઘટાડો થયો હોવાના આંકડા સાથે લોકોને કોઈ નિસબત હોતી નથી. બજારમાં ખરીદી કરતી વખતે લોકો જે ભાવ સાંભળે છે, એ તેમને ડરાવી મૂકે છે. કઠોળ અને દાળના ભાવો ભરસિઝનમાં પણ નીચે ઊતરવાને બદલે વધી જાય ત્યારે લોકો આવી જણસને તેની થાળીમાંથી બાદબાકી કરવા મજબૂર બને એવી સ્થિતિમાં લોકોને તેના કાર્યકારણ સાથે નિસબત નથી રહેતી.